नई दिल्ली. नॉन बैंकिंग फाइनेंस कंपनियों (एनबीएफसी) के लिए फाइनेंशियल ईय़र 2017-18 अच्छा रहा। इस दौरान एनबीएफसी की रिटेल क्रेडिट ग्रोथ 17-19 फीसदी रही। रेटिंग एजेंसी इकरा के मुताबिक, मौजूदा फाइनेंशियल ईयर में भी इस सेक्टर में ग्रोथ की रफ्तार बनी रहेगी। वहीं एक्सपर्ट्स का कहना है कि क्रेडिट ग्रोथ के अलावा एनपीए के मामले में भी बैंकों की तुलना में एनबीएफसी सेक्टर अच्छी स्थिति में है। ऐसे में एनबीएफसी सेक्टर को लेकर आगे आउटलुक बेहतर है। अगले एक साल में एनबीएफसी स्टॉक्स में अच्छा रिटर्न मिल सकता है।